sagorsarker/bangla-wikipedia huggingface dataset:
উলফডায়েট্রিক শ্নুর

উলফডায়েট্রিক শ্নুর (জন্ম ২২ আগস্ট ১৯২০, জার্মানির ফ্রাঙ্কফুর্ট শহরে; মৃত্যু ৯ জুন ১৯৮৯, পশ্চিম জার্মানির কিয়েল শহরে) ছিলেন একজন জার্মান লেখক। তিনি যুদ্ধোত্তর পশ্চিম জার্মানির অত্যন্ত গুরুত্বপূর্ণ একজন সাহিত্য-ব্যক্তিত্ব ছিলেন। অসংখ্য ছোট গল্প ছাড়াও তিনি উপন্যাস, গল্প, রেডিও নাটক, কবিতা, দিনলিপি এবং শিশুসাহিত্য (১৯৬০ সাল থেকে) রচনা করেছেন। বিশেষত শিশুসাহিত্যে তিনি তার আত্মজীবনকে অংশত চিত্রায়িত করেছেন বলে মনে করা হয়।
শ্নুর বড় হয়েছিলেন ফ্রাঙ্কফুর্টে। ১৯২৮ সালে লাইব্রেরিয়ান বাবার সাথে তিনি চলে আসেন বার্লিনে। সেখানে তিনি সমাজতান্ত্রিক ভাবধারায চালিত প্রাথমিক ও মাধ‌্যমিক বিদ্যালয়ে পড়াশোনা করেন।
১৯৩৯ থেকে ১৯৪৫ সালের দিকে, তিনি অনিচ্ছাকৃত ভাবেই নাৎসি জার্মানির সশস্ত্র বাহিনী ওয়েরম্যাচটে সৈনিক হিসেবে যোগ দেন। ১৯৪৫ সালের এপ্রিলে তিনি ওয়েস্টফালিয়ায় পালিয়ে যান এবং যুদ্ধ শেষ হলে আবার বার্লিনে ফিরে আসেন। শুরুতে তিনি শহরের পুর্বপ্রান্তে থাকতেন, কিন্তু ১৯৪৬ সালে তিনি পশ্চিম বার্লিনে চলে যান। পরবর্তী কয়েকবছর তিনি ডয়েটশে রান্ডস্ক্যাউসহ বার্লিনের অন্যান্য কয়েকটি পত্রিকায় থিয়েটার এবং চলচ্চিত্র পর্যালোচক হিসেবে কাজ করেন।
১৯৫০ থেকে তার স্বাধীন লেখক জীবন শুরু হয়। তিনি ছিলেন সাহিত্য সমিতি গ্রুপ ৪৭ এর প্রতিষ্ঠাকালীন সদস্য এবং সমিতির প্রথম অধিবেশনে তার ছোটগল্প "Das Begräbnis" (অর্থ: শেষকৃত্য) পঠিত হয়। যুক্তরাষ্ট্রীয় জার্মানিতে তিনি আন্তর্জাতিক সাহিত্য সংস্থা পেনেরও সদস্য ছিলেন, যদিও বার্লিন দেয়াল স্থাপন বিষয়ে পেনের মৌনতার প্রতিবাদস্বরূপ তিনি সংস্থাটি ত্যাগ করেছিলেন। ১৯৫৯ সাল থেকে শ্নুর ডার্মস্ট্যাডে অবস্থিত জার্মান ভাষা ও সাহিত্য একাডেমির সদস্য হন। ১৯৬৪ সালে তিনি ভয়ংকর পলিনিউরিটিসে আক্রান্ত হন।
শ্নুর তার সাহিত্যপ্রতিভার স্বীকৃতিস্বরূপ বহু পুরস্কারে ভূষিত হয়েছেন। এর মধ্যে রয়েছে "প্রাইজ ইয়াং জেনারেশন অফ দা ফন্টেন অ্যাওয়ার্ড অফ দ্য সিটি অফ বার্লিন" (১৯৫৮), "ইমারম্যান-প্রেইস" (১৯৫৯), "জর্জ ম্যাকারসন সাহিত্য পুরস্কার" (১৯৬২), "ফেডেরাল ক্রস অফ মেরিট পুরস্কার" (১৯৮১), "কোলন শহরের সাহিত্য পুরস্কার" (১৯৮২), "গেয়র্গ বুশনার পুরস্কার" (১৯৮৩), "কিল শহরের সংস্কৃতি পুরস্কার" (১৯৮৯) ইত্যাদি।
চিল্ড্রেন অব দ্য স্নো ল্যান্ড

চিল্ড্রেন অব দ্য স্নো ল্যান্ড () জারা বেলফোর ও মার্কাস স্টিফেনসন পরিচালিত ২০১৭ সালের নেপালী ও ইংরেজি ভাষী পূর্ণদৈর্ঘ্য প্রামাণ্য চলচ্চিত্র। জারা বেলফোর, মার্কাস স্টিফেনসন ও ক্রিস্টোফার হারডের প্রযোজনায় নির্মিত প্রামাণ্যচিত্রটিতে নিমা গুরুং,সনম সংপো লামা, সেরিং ডেকি লামা এবং জীবন মহাতারা'র বাস্তব জীবনের গল্প বর্ণিত হয়েছে। প্রামাণ্যচিত্রটি নেপালের শিক্ষাব্যবস্থা সংক্রান্ত। ২০১৭ সালে 'কাঠমন্ডু ইন্টারন্যাশনাল মাউন্টেইন ফিল্ম ফেস্টিভ্যাল (কেআইএমএফএফ)'-এ চলচ্চিত্রটির প্রথম প্রদর্শনী হয়। চলচ্চিত্রটি কানাডার ব্রিটিশ কলাম্বিয়ায় আয়োজিত "ভিক্টোরিয়া চলচ্চিত্র উৎসব" ও "লন্ডন স্বাধীন চলচ্চিত্র উৎসবে" সেরা প্রামাণ্যচিত্রের পুরস্কার পায়।
"চিল্ড্রেন অব দ্য স্নো ল্যান্ড" নেপালের হিমালয় পার্বত্য সীমার নীচে, পৃথিবীর সর্বোচ্চ বসবাসযোগ্য উঁচু পাহাড়ি অঞ্চলে কিছু পরিবারের শিশুদের প্রাতিষ্ঠানিক শিক্ষাগ্রহণ অভিযানের কিছু চলমান অবস্থা, যাত্রাপথের ভয়ংকর ও মজাদার অভিজ্ঞতা এবং বিনয়ের কাহিনি দেখানো হয়েছে। এই শিশুদের জন্ম প্রাকৃতিক সৌন্দর্য্যে ভরপুর নেপালের প্রত্যন্ত পাহাড়ি অঞ্চলের গ্রামে, যেখানে জীবিকা নির্বাহ বেশ কঠিন এবং হাজার বছরেও জীবন মান অপরিবর্তনীয় আছে। এই প্রত্যন্ত গ্রামের বাবা-মা'রা তাদের চার বছর বয়সী শিশুদের শিক্ষিত হয়ে জীবনে আরো উন্নত ও ভাল কিছু করার সুযোগ প্রাপ্তির আশায় নেপালের রাজধানী কাঠমন্ডুতে একটি বৌদ্ধ ভিক্ষু দ্বারা পরিচালিত বিদ্যালয়ে পাঠান। বিচ্ছিন্ন গ্রামের সাথে যোগাযোগ ব্যবস্থা খারাপ হওয়ার কারণে দশ বছর অথবা তার চেয়ে বেশি সময়, এই শিশু শিক্ষার্থীরা তাদের পরিবারের সাথে সাক্ষাৎ বা কথা বলেনা। বিদ্যালয় জীবন যখন শেষ, তখন এই শিশুরা ১৬ বছর বয়সী তরুণ। শিক্ষা জীবন শেষে এই তরুণরা তাদের নিজ গ্রামে ফিরে যাওয়ার জন্য দূর্গম ও দীর্ঘ পাহাড়ি পথে পা বাড়ায়। নিমা, সনম সংপো, সেরিং ডেকি আর সেয়াং সামো'র জন্য তার বাবা-মা অপেক্ষায় থাকেন, এবং আশা করেন, তাদের সন্তানেরা নতুন প্রযুক্তির মোবাইল ফোন, সামাজিক যোগাযোগ ও আধুনিকতম সুবিধাগুলির জগতে বেড়ে ওঠবে। যাত্রাপথে ভূমিকম্প হয়। এই তরুণরা তাদের গ্রামে ফিরতে দূর্গম পাহাড়ি পথে নিজেদের বেড়ে ওঠা, আবেগ, দূর্গম পথের ভয়ংকর ও মজার অভিজ্ঞতা বর্ণনা করেন।
'আই উইল টেল' চলচ্চিত্র উৎসব ও আনুষ্ঠানিক বাতায়ন হতে অভিযোজিত।
সমালোচক, দর্শক এবং চলচ্চিত্র বোদ্ধাদের কাছ থেকে "চিল্ড্রেন অব দ্য স্নো ল্যান্ড" ইতিবাচক পর্যালোচনা অর্জন করে। অনলাইন চলচ্চিত্র ডাটাবেজ আইএমডিবিতে ৪৫টি পর্যালোচনার ভিত্তিতে চলচ্চিত্রটির গড় ৮.২/১০ স্বীকৃত রেটিং রয়েছে। এছাড়াও বিভিন্ন আন্তর্জাতিক পত্রিকায় চলচ্চিত্র বোদ্ধারা শিশুদের দারিদ্য হতে দূরে সরে যাওয়া, পরিবারিক উষ্ণতা ও গল্পের বিষয় নিয়ে ইতিবাচক মূল্যায়ন করেন।
দ্য গার্ডিয়ানের ক্যাথরিন ক্লার্ক তথ্যচিত্রটি সম্পর্কে, "আপনি মাইল গুণতে পারেন, তবে চলচ্চিত্রটি প্রচন্ড সংবেদনশীলতার সাথে এই উজ্জ্বল, আত্মবিশ্বাসী শহরের বাচ্চাদের দারিদ্র্য থেকে দূরে যাওয়া ভ্রমণের দুরত্ব পর্যবেক্ষণ করেছে"- মন্তব্য করেন। ফাইন্যান্সিয়াল টাইমসের নাইজেল এন্ড্রুজ বলেন, "এটি একটা চমৎকারভাবে (হৃদয়)ছোঁয়া প্রামাণ্যচিত্র", "এবং প্রায় প্রমাণ করে যে, প্রত্যেকের একটি গল্প আছে, এমনকি তার জীবনের ভিতরে একটি চলচ্চিত্র আছে"। "দ্য আপকামিং"-এর ব্র্যাডলি ক্লার্ক লিখেছেন,"...তথ্যচিত্রটির দুঃখজনক ঘটনাগুলির তীব্রতা, (শিশুদের প্রতি) পারিবারিক উষ্ণতা এবং (চলচ্চিত্রটির) বিষয় নিয়ে আশাবাদের মাধ্যমে সমতা অর্জন করেছে।"
"চিল্ড্রেন অব দ্য স্নো ল্যান্ড" ২০১৮ এবং ২০১৯ সালে ৭টি চলচ্চিত্র উৎসব হতে দর্শকদের পছন্দ ও জুরী বোর্ডের সদস্যদের নিরীক্ষায় ৯টি পুরস্কার অর্জন করে।
কমলেন্দুমতি শাহ

কমলেন্দুমতি শাহ (মৃত্যু: ১৯৯৯) একজন ভারতীয় রাজনীতিবিদ, সমাজকর্মী এবং ভারতীয় সংসদ সদস্য ছিলেন। বর্তমান উত্তরাখণ্ডের তেহরি গড়ওয়াল জেলার ব্যক্তি ছিলেন, তিনি সংসদীয় রাজনীতিতে সক্রিয় থাকার জন্য পরিচিত ছিলেন। ভারত সরকার তাকে সমাজে অবদানের জন্য তৃতীয় সর্বোচ্চ বেসামরিক সম্মান পদ্মভূষণের প্রদান করে ১৯৫৮ সালে। মস্তিস্কের ক্যান্সারে আক্রান্ত হয়ে ১৫ জুলাই ১৯৯৯-এ তিনি মারা যান।
মমরাজ আগরওয়াল

মমরাজ আগরওয়াল পশ্চিমবঙ্গ কলকাতার একজন ভারতীয় সমাজসেবক এবং মমরাজ আগরওয়াল ফাউন্ডেশনের প্রতিষ্ঠাতা, কলকাতা ভিত্তিক বেসরকারী সংস্থা দাতব্য ও জনহিতকর প্রচেষ্টায় জড়িত বলে পরিচিত। ফাউন্ডেশনের মাধ্যমে, অগরওয়াল শিক্ষা, স্বাস্থ্যসেবা এবং পুনর্বাসন খাতে সমাজসেবার সাথে জড়িত বলে জানা গেছে। ২০১১ সালে তিনি ভারত সরকার কর্তৃক চতুর্থ সর্বোচ্চ ভারতীয় নাগরিক পুরস্কার পদ্মশ্রী সম্মানে ভূষিত হয়েছিলেন।
ভুবন সোম

ভুবন সোম (Bhuvan Shome) মৃণাল সেন পরিচালিত ১৯৬৯ সালে মুক্তি প্রাপ্ত ভারতের হিন্দি ভাষার একটি কাহিনী চিত্র। এতে মুখ্য চরিত্রে অভিনয় করেছেন  উৎপল দত্ত ( ভুবন সোম চরিত্রে ) এবং সুহাসিনী মুলে ( গৌরী, একটি গ্রাম্য প্রফুল্ল তরুণীর চরিত্রে )। বলাইচাঁদ মুখোপাধ্যায় রচিত একটি বাংলা গল্পের উপর ভিত্তি করে মৃণাল সেন তাঁর এই চলচ্চিত্রটি তৈরি করেছিলেন। এটি আধুনিক ভারতীয় চলচ্চিত্রের একটি যুগান্তকারী সৃষ্টি হিসাবে বিবেচিত হয়।
এটি সুহাসিনী মুলে অভিনীত প্রথম চলচ্চিত্র। চলচ্চিত্রটিতে অমিতাভ বচ্চন ছিলেন ভাষ্যপাঠ এবং কথকের ভূমিকায়।
বিপত্নিক ও নিবেদিতপ্রাণ সিভিল সার্ভেন্ট ভুবন সোম একজন কঠোর, আপোষহীন - ভারতীয় রেলওয়ের "বড় কর্মকর্তা"। কয়েকজন রেলওয়ের টিকিট চেকারের আলাপচারিতায় তাঁকে কড়া, যুক্তিহীন অফিসার ("আফসার") হিসাবে তাঁর প্রাসঙ্গিক পরিচয় দিয়ে ছবির পটভূমিটি তৈরি করা হয়। ভাষ্যকারীর বর্ণনায় শোনা যায় তিনি তাঁর ভ্রমণ দ্বারা একজন মানুষ হিসাবে "বাঙালি"য়ানা দ্বারা প্রভাবিত হন নি। তাঁর আপাত বয়স ৫০ এর শেষের দিক এবং তিনি মনোবিজ্ঞানের একটি গুরুত্বপূর্ণ উপাদান।
শিকারে অনুপ্রাণিত হয়ে ভুবন সোম গুজরাটে "শিকারের ছুটি" নিয়ে যান। স্পষ্টত তাঁর এই অভিযান ছিল অপেশাদার। একজন অদক্ষ "শিকারী" হিসাবে ভুবন সোমকে এখানে চিত্রিত করা হয়েছে।
অল্প বয়সী গৌরীর সাথে তাঁর সাক্ষাত ছিল আকস্মিক। কারণ ঘটনাক্রমে গৌরীই তাঁর যত্ন-দেখভালের দায়িত্বে এবং পাখি "শিকার" করতে সাহায্যকারিনী ছিল। সে তাঁকে অনুর্বর প্রান্তরে সাহায্য করে বাড়িতে নিয়ে যায় এবং তাঁর যত্ন নেয়। তাঁর উপস্থিতি "পাখিরা টের পেয়ে" উড়ে পালাবার সম্ভাবনা দূর করতে যখন তাঁকে তাঁর পোশাক পরিবর্তন করতে হয়। এক জন কড়া অনমনীয় এবং বয়স্ক ব্যক্তির মানসিকতা থেকে খোলা মনের পরিবেশের উপযোগী উদ্দীপ্ত মানসিকতায় পরিবর্তন ঘটানোর এই মুহুর্তটি এখানে একটি গুরুত্বপূর্ণ অঙ্গ হয়ে ওঠে।
গৌরী এবং ভুবন সোমের পরবর্তী শিকার এরপর হয়ে ওঠে ভুবন সোমের রূপান্তরের একটি গীতিমূলক অনুসন্ধান। তিনি কেবল গৌরীর সাধারণ সৌন্দর্যেই মোহিত হন না। সেখানের হ্রদে ও আকাশে পাখির দর্শনীয় স্থানগুলিতেও তিনি মোহিত হন।
তাঁর শিকার "সফল" হয়। তবে সেই সাথে কেবল একজন মানুষ হিসাবে ভুবন সোমের সীমাবদ্ধতাগুলিকেও প্রকট করা হয়।
ভুবন সোম গৌরীর দ্বারা গভীরভাবে প্রভাবিত হন। তিনি আসলে সেই পরিবেশে থাকার প্রত্যাশার চেয়েও অনেক বেশি শিক্ষা লাভ করেন।
তিনি যখন তাঁর অফিসের চেম্বারে ফিরে আসেন তখন তাঁকে একজন নিয়মভঙ্গকারী রেলওয়ে কর্মীকে উদ্ধার করতে দেখা যায়। এটি চিত্রের একটি উপ-প্লট যা প্রাথমিক বর্ণনার গল্প এবং প্রসঙ্গটিকে সম্পূর্ণ করে তোলে।
ভুবন সোমকে ভারতীয় নিউ ওয়েভ সিনেমার পথিকৃৎ বলে মানা হয়। জাতীয় চলচ্চিত্র উন্নয়ন কর্পোরেশন অফ ইন্ডিয়ার অর্থ সহায়তায় নির্মিত প্রথম দিকের চলচ্চিত্রগুলির মধ্যে একটি। ছবিটি (ফিল্ম) একঘেঁয়ে, নির্জনতা, পারস্পরিক আস্থা এবং মমত্ববোধের ভাবনা তুলে ধরে। তুলে ধরে ভারতের গ্রামীণ-শহুরে বিভাজনটিকেও।
পার (চলচ্চিত্র)

পার (অনুবাদ: "দ্য ক্রসিং") গৌতম ঘোষ পরিচালিত একটি ১৯৮৪ সালের ভারতীয় হিন্দি-ভাষার চলচ্চিত্র। ছবিটিতে অভিনয় করেছেন শাবানা আজমি, নাসিরউদ্দিন শাহ ও ওম পুরি । নওরঙ্গিয়া চরিত্রে অভিনয়ের জন্য নাসিরউদ্দিন শাহ ভলপি কাপ জিতেছিলেন। ছবিটি সমরেশ বসু "রচিত" বাংলা গল্প "পাড়ী" অবলম্বনে নির্মিত হয়েছে। 
"পার" বিহারের এক গ্রামের শোষণের চলচ্চিত্র, যেখানে একজন বাড়িওয়ালা (উৎপল দত্ত) -এর লোকেরা একটি গ্রামকে প্রায় ধ্বংস করে দিয়েছে এবং সেই গ্রামে প্রগতিশীল শক্তি এক দানশীল স্কুল শিক্ষক (অনিল চ্যাটার্জি) -কে হত্যা করে। শ্রমিক নওরঙ্গিয়া (নাসিরউদ্দিন শাহ) নিষ্ক্রিয় প্রতিরোধের ঐতিহ্য ভেঙে বাড়িওয়ালার ভাইকে হত্যা করে প্রতিশোধ নেওয়ার চেষ্টা করে। নওরঙ্গিয়া এবং তাঁর স্ত্রী রমা (শাবানা আজমি) পলাতক হন। অন্য কোথাও জীবিকা নির্বাহের শতচেষ্টার পরে, দু'জনেই দেশে ফিরে যাওয়ার সিদ্ধান্ত নেন। ভাড়া টাকার জন্য, তারা শুকরের পাল নদীর মধ্য দিয়ে নিয়ে যেতে সম্মত হয়, যার ফলে গর্ভবতী রমা বিশ্বাস করে যে সে তার শিশুকে হারিয়েছে। তবে তাদের প্রশস্ত, দ্রুত প্রবাহিত নদী পার হতে সাঁতার কাটতে হবে, যেখানে তারা নিরাপদে পৌঁছানোর আগে প্রায় ডুবেই যাচ্ছিল। চলচ্চিত্রের শেষে নওরঙ্গিয়া রমার পেটের উপর কান পেতে অনাগত সন্তানের হৃৎস্পন্দন শোনার জন্য।
মৃগয়া

মৃগয়া (Mrigayaa, "রাজকীয় শিকার") ১৯৭৬ সালে মৃণাল সেন পরিচালিত এবং কে. রাজেশ্বর রাও প্রযোজিত ভারতীয় পিরিয়ড কাহিনী চলচ্চিত্র। এটি ভাগবতী চরণ পানিগ্রাহী রচিত ছোট গল্প "শিকার" এর উপর ভিত্তি করে নির্মিত হয়েছে। 
ছবিতে ভারতে ব্রিটিশ উপনিবেশিক এবং স্থানীয় গ্রামবাসীদের মধ্যে সম্পর্ক এবং ১৯২০-র ভারতীয় ভূস্বামীদের শোষণ চিত্রিত হয়েছে। এটিতে শিকারে আগ্রহী একজন ব্রিটিশ প্রশাসক এবং একজন স্থানীয় আদিবাসীর মধ্যে বন্ধুত্বের চিত্রও তুলে ধরা হয়েছে। এই স্থানীয় আদিবাসী ছিল একজন বিশেষজ্ঞ তীরন্দাজ। মুখ্য অভিনেতা মিঠুন চক্রবর্তী এবং মমতা শঙ্কর - উভয়েই এই চলচ্চিত্রের মাধ্যমে সিনেমায় আত্মপ্রকাশ করেছিলেন।
ফিল্ম স্কোর রচনা করেছেন সলিল চৌধুরী এবং সিনেমাটোগ্রাফি পরিচালনা করেছেন কে. কে. মহাজন। ২৪ তম জাতীয় চলচ্চিত্র পুরস্কার এ "মৃগয়া" দুটি পুরস্কার লাভ করে - সেরা কাহিনী চিত্র এবং সেরা অভিনেতা। এটি ১৯৭৭ সালে দশম মস্কো আন্তর্জাতিক চলচ্চিত্র উৎসব এ স্বর্ণ পুরস্কারের জন্য মনোনীত হওয়া ছাড়াও সেরা চলচ্চিত্রের জন্য ফিল্মফেয়ার সমালোচক পুরস্কারও লাভ করে।
১৯৩০-এর দশকের পটভূমিতে নির্মিত এই ছবিটিতে বাঘ এবং শুয়োরের মতো বন্য প্রাণীদের মাঝে ওড়িশার একটি ছোট্ট গ্রামে বাস করা এক উপজাতিদের নিয়ে। তারা ফসল নষ্টকারী প্রাণীদের দ্বারা সৃষ্ট সমস্যার মুখোমুখি হয়। এ ছাড়াও তাদের সম্মুখীন হতে হয় গ্রামের লোভী মহাজন এবং পুলিশের চরদের তৈরী সমস্যারও। এই সময়ে সদ্য নিযুক্ত হওয়া একজন ব্রিটিশ প্রশাসক সেই গ্রামে উপস্থিত হন যিনি শিকারেও আগ্রহী ছিলেন। তিনি ঘিনুয়া নামে এক দক্ষ আদিবাসী তীরন্দাজের সাথে বন্ধুত্ব করেছিলেন। দু'জনের মধ্যে একটি চুক্তি হয় যেখানে ঘিনুয়া যদি "বড় খেলা" নামায় তবে তাকে পুরস্কৃত করা হবে।
গল্পের শুরুতে মনোনিবেশ করা হয় শোলপু-র দিকে। এই তরুণ বিপ্লবী আত্মত্যাগ করে গ্রামে তাঁর মায়ের সাথে দেখা করতে আসেন। বিষয়টি জানতে পেরে পুলিশচর খবর পেয়ে তার বাড়ি পর্যন্ত পৌঁছে তাকে ধাওয়া করেন। তবে পুরো গ্রাম তাঁর বিরুদ্ধে দেখে ফিরে যেতে বাধ্য হন। তিনি শোলপুকে শাস্তি দেওয়ার জন্য তাঁর পালাবার জন্য অপেক্ষা করতে থাকেন। হঠাৎ গ্রামে একটি ডাকাতির ঘটনা ঘটে এবং একজন পুলিশ সদস্য তাতে নিহত হন। দোষ পড়ে শোলপুর উপর এবং প্রশাসনও শোলপুর মাথার জন্য পুরস্কার ঘোষণা করে। পুলিশচর এর পূর্ণ সুযোগ নেয় এবং শোলপুকে মেরে ফেলে পুরস্কার দাবি করে। শোলপুর মৃত্যু আদিবাসী ও অ-আদিবাসীদের মধ্যে উত্তেজনা সৃষ্টি করে। এই সময়ে ঘিনুয়ার স্ত্রী ডুংরিকে একজন মহাজন অপহরণ করে নিয়ে যায়। ঘিনুয়া স্ত্রীকে ফিরিয়ে আনার জন্য মহাজনকে হত্যা করে। "বড় গেম" এর সময় এসে গেছে ভেবে ঘিনুয়া আনন্দে প্রশাসক সাহেবের সাথে দেখা করতে যায়। সাহেব অবশ্য হত্যার অপরাধে তাঁকে ফাঁসি দেন। মৃত্যুর আগে পর্যন্ত ঘিনুয়া বুঝতে পারেনি কেন একই রকমের কাজের জন্য একজনকে পুরস্কৃত করা হয় এবং অপরজনকে শাস্তি দেওয়া হয়।
ছবিটি ওড়িয়া লেখক ভগবতী চরণ পানিগ্রাহীর একটি ছোট গল্প "শিকার" অবলম্বনে নির্মিত হয়েছিল। ১৯৩০-এর দশকে ব্রিটিশ শাসনের বিরুদ্ধে ভারতীয় জনগণকে জাগ্রত করার সময়কালকে এখানে চিত্রিত করা হয়েছে এবং এখানে এই গল্পটিতে একটি উপজাতি সম্প্রদায়ের জীবন বর্ণনা করা হয়েছে যারা একটি ছোট্ট গ্রামে কঠিন জীবনযাপন করে। মূল কাহিনীটি ১৯৩০-এর দশকে স্থাপন করা হলেও স্ক্রিপ্টটি ১৮৫০-এর দশকে সংঘটিত সাঁওতাল বিদ্রোহ এর আদলে বিদ্রোহের পটভূমিতে রচিত; পরিচালক সেনের অভিমত যে গল্পটি "যে কোনও সময় যে কোনও জায়গায় ঘটতে পারে"। নিষ্ঠুর মহাজন এবং উদ্বোধনী দৃশ্যের বন্য প্রাণীদের সাথে গ্রামবাসীদের মুখোমুখি হওয়ার কঠিন সময়কে থিম হিসাবে মিলিয়ে দেখানো হয় শুয়োরে ফসল ধ্বংস করছে আর তার পরেই এসে পড়েছে একজন মহাজন।
কুলি নাম্বার ওয়ান (২০২০-এর চলচ্চিত্র)

কুলি নং ওয়ান হ'ল ডেভিড ধাওয়ান পরিচালিত একটি ভারতীয় হিন্দি- ভাষার কৌতুকধর্মী চলচ্চিত্র, পূজা এন্টারটেইনমেন্ট প্রযোজিত এবং প্রধান চরিত্রে বরুণ ধাওয়ান ও সারা আলি খান অভিনীত। এটি ডেভিড ধাওয়ানের ১৯৯৫ এর আইকনিক কৌতুকধর্মী "কুলি নাম্বার ওয়ান" এর দাপ্তরিক পুনর্নির্মাণ এবং মূলত ২০২০ সালের ১ মে প্রেক্ষাগৃহে মুক্তি পাবার কথা ছিল কিন্তু ভারতে কোভিড-১৯ মহামারি তা স্থগিত করে দেয়। পরিস্থিতিটি দেখে, ২০২০ সালের আগস্টে নির্মাতারা এর অধিকার ও বিতরণ চুক্তি বিক্রি করে ওটিটি প্ল্যাটফর্ম অ্যামাজন প্রাইম ভিডিওর কাছে, তারা ২০২০ সালের অক্টোবরে ঘোষণা করেছে যে, বড়দিনের সাথে মিল রেখে চলচ্চিত্রটি ২৫ ডিসেম্বর ২০২০ সরাসরি অনলাইনে মুক্তি দেয়া হবে। 
দাপ্তরিকভাবে একই নামের ১৯৯৫ সালের আইকনিক হাস্যরসাত্মক চলচ্চিত্রটির পুনর্নির্মাণের কথা মার্চ ২০১৯-এ ঘোষণা করা হয়। এতে বরুণ ধাওয়ান অভিনয় করবেন গোবিন্দ'র ভূমিকায় এবং ডেভিড ধাওয়ান পরিচালক হিসেবে থাকবেন, সারা আলি খান জুন ২০১৯-এ যোগদান করেন, তিনি অভিনয় করবেন করিশমা কাপুর এর ভূমিকায়। ৮ আগস্ট ২০১৯-এ ব্যাংককে শুটিং শুরু হয়েছিল। এরপর শুটিং হয়েছে গোয়ায়। চলচ্চিত্রটির কাজ ২০২০ সালের ফেব্রুয়ারিতে শেষ হয়। 
২০২০ সালের ১ মে ভারতে কোভিড-১৯ মহামারিতে স্থগিত হওয়ার আগে চলচ্চিত্রটি নাট্যমঞ্চে মুক্তি দেওয়া হয়েছিল। আগস্ট ২০২০ এ, নির্মাতারা ডিজিটাল অধিকার বিক্রি করে জনপ্রিয় ওটিটি প্ল্যাটফর্ম অ্যামাজন প্রাইম ভিডিওর কাছে তারপরে এমন খবর প্রকাশিত হয়েছিল যে ছবিটি দীপাবলি সাথে মিল রেখে ১৩ নভেম্বর ২০২০ এ অ্যামাজন প্রাইম ভিডিওতে অনলাইনে পাওয়া যাবে। তবে, ২০২০ সালের অক্টোবরে, অ্যামাজন প্রাইম ভিডিও ঘোষণা করে যে, ২০২০ সালের ২৫ শে ডিসেম্বর, বড়দিনের তারিখেই ছবিটি অনলাইনে স্ট্রিমিং শুরু করবে। 
মোশন পোস্টারে "ম্যা তো রাস্তে সে জা রাহা থা" গানের একটি রিমিক্সড সংস্করণ দেখানো হয়েছিল। এটি নিশ্চিত হয়ে গেছে যে, মূলত আনন্দ-মিলিন্দের সঙ্গীতে এবং সমীরের লেখা গানটি চলচ্চিত্রটির জন্য পুনরায় তৈরি করা হবে।
বোম্বে রোজ

বোম্বে রোজ একটি ২০১৯ ভারতীয় অ্যানিমেটেড চলচ্চিত্র যা গীতঞ্জলি রাও রচিত, সম্পাদনা করেছেন, ডিজাইন করেছেন এবং পরিচালনা করেছেন। ২০১২ সালের ভেনিস ফিল্ম ফেস্টিভ্যালে আন্তর্জাতিক সমালোচক সপ্তাহে চলচ্চিত্রটির বিশ্ব প্রিমিয়ার হয়েছিল। এটি ২০১৯ টরন্টো আন্তর্জাতিক চলচ্চিত্র উৎসবে সমসাময়িক বিশ্ব চলচ্চিত্র বিভাগে প্রদর্শিত হয়েছিল। ছবিটি একটি ফুল বিক্রেতার প্রেমে পড়ার গল্প অনুসরণ করে। এটি কম্পিউটার ফ্রেমে অঙ্কিত অ্যানিমেশন দ্বারা তৈরি এবং যা তৈরি করতে ৬০ শিল্পীর ১৮ মাস সময় লেগেছে। ছবিটি ২০২০ সালের ৪ ডিসেম্বর নেটফ্লিক্সে মুক্তি পাবে। 
বড়দ্বজ রাঙ্গন একটি ইতিবাচক পর্যালোচনা দিয়েছিলেন এবং বলেছিলেন, ""বোম্বাই রোজ" কেবল বোম্বাই সিনেমার গল্পকাহিনীকেই নয়, বোম্বাই সিনেমার অন্তর্নিহিত অনুমানকেও উল্টিয়ে দিয়েছে।" "ভ্যারাইটি" পত্রিকার গাই লজ বলেছিলেন যে, রাওয়ের "স্বতঃস্ফূর্ত আত্মপ্রকাশে গল্প বলায় কিছুটা ঘাটতি থাকলেও লোককাহিনী-প্রভাবিত দৃশ্যের জাঁকজমক তা পুষিয়ে দিয়েছে।" "দ্য গার্ডিয়ান" পত্রিকার জ্যান ব্রুকস লিখেছেন: ""বোম্বাই রোজের" উচ্চ-স্তরের রম্য নাট্য সম্ভবত বাস্তব জগৎ থেকে বিচ্ছিন্ন, তবে এতে প্রত্নতাত্ত্বিক সুগন্ধযুক্ত এবং অত্যধিক আবেগে পরিপূর্ণ এবং অন্তর্বর্তী যন্ত্রসংগীত এতে ছড়িয়ে দেয়া হয়েছে।" 
"স্ক্রিন ইন্টারন্যাশনালের" ফিওনুয়ালা হলিগান অনুভব করেছিলেন যে ছবিটি "হৃদয়ের একটি অন্ধকারের গল্প, তবুও এটি উজ্জ্বলভাবে জ্বলজ্বল করতে পারে, হৃদয়ভাঙা এবং আশার গল্পে, মুম্বাইয়ের বস্তির এক বিপজ্জনক জীবন, যেখানে মৃত্যু সবসময়ই কাছে কাছে থাকে। তবে বড় পর্দায় বলিউডের এক পলাতকের কাহিনীর সমাপ্তি কেবল এক সিনেমার টিকিট দূরে।" "আরব নিউজের" গৌতম ভাস্করান বলেছিলেন যে, <nowiki>"</nowiki>ছবির রঙিন প্যালেট মনোমুগ্ধকর এবং দৃষ্টি আকর্ষণীয় হতে পারে" তবে গল্পটি "দুর্বল, সম্ভবত সম্পাদনার দুর্বলতার কারণে এবং খুব বেশি প্যাকিং করার ইচ্ছার ফলেও হতে পারে।"
ক্লাস অব '৮৩

ক্লাস অব '৮৩ হ'ল ২০২০ ভারতীয় হিন্দি-ভাষার অ্যাকশন থ্রিলার চলচ্চিত্র, যা রেড চিলিজ এন্টারটেইনমেন্ট দ্বারা নির্মিত এবং নেটফ্লিক্সের জন্য অতুল সাভারওয়াল পরিচালিত। ছবিটি "দ্য ক্লাশ অব ৮৩" বইয়ের উপর ভিত্তি করে নির্মিত হয়েছে এবং যেখানে এক নায়ক পুলিশকর্মকর্তার গল্প বলা হয়েছে, যাকে পুলিশ একাডেমির ডিন হিসাবে শাস্তিমূলক বদলি থেকে বিরত থাকেন। "'ক্লাশ অব '৮৩" হ'ল নেটফ্লিক্স ও রেড চিলিজ এন্টারটেইনমেন্টের সাথে তৃতীয় সহযোগিতা, মূল সিরিজ "বার্ড অফ ব্লাড" এবং "বেতালকে" "অনুসরণ করে"। ২০২০ সালের ২১ আগস্ট নেটফ্লিক্সে ছবিটির প্রিমিয়ার হয়েছিল। 
শীর্ষস্থানীয় অপরাধ সাংবাদিক হুসেন জায়েদী রচিত একটি বইয়ের উপর ভিত্তি করে <nowiki>"</nowiki>ক্লাশ অব '৮৩-এর কাহিনী গড়ে উঠেছে। এই চলচ্চিত্রে দেখানো হয়েছে যে ১৯৮০-এর দশকে বোম্বাই শহরের আন্ডারওয়ার্ল্ডের শত্রুতা ক্রমশ কঠিন হয়ে উঠেছে। চলমান মিল ধর্মঘটের ফলে কয়েক ডজন যুবক বেকার হয়ে পড়ে এবং স্থানীয় গ্যাংগুলিতে যোগদানের জন্য প্ররোচিত হয় এবং শক্তিশালী রাজনীতিবিদ ও অপরাধী গুন্ডা নেতাদের মধ্যে জোটের সম্পর্কের কারণে পুলিশকে এই সমস্যা দূর করতে কঠোর হতে হয়। এর পটভূমি হিসাবে, চলচ্চিত্রটি একজন আদর্শবান পুলিশ প্রশিক্ষককে অনুসরণ করে, যিনি পাঁচজন ক্যাডেটকে এনকাউন্টার বিশেষজ্ঞ হিসাবে গড়ে তোলেন।
ক্ষমতাসীনদের চেয়ে বেশি নিষ্ঠার সাথে কাজ করার জন্য মাঠ থেকে সরিয়ে দেয়া হয় পুলিশ কর্মকর্তা বিজয় সিং (ববি দেওল)-কে। তাকে নাসিকের পুলিশ প্রশিক্ষণ কেন্দ্রের ডিন হিসাবে 'শাস্তিমূলক বদলি' করা হয়। এটা বিশ্বাস করে যে, ত্রুটিযুক্ত সিস্টেমে শৃঙ্খলা ফিরিয়ে আনার একমাত্র উপায় হ'ল এটি ভিতর থেকে ঠিক করা, কিন্তু অপরাধীরা তাদের পথ কাঁটামুক্ত করতেই ঐ অফিসারকে বদলি করে। কিন্তু ঐ সৎ পুলিশ অফিসার সাহসী পাঁচ তরুণে একটি একদল ধরেন এবং তাদেরকে বৃহত্তর সদ্ব্যবহারের উদ্দেশ্যে প্রশিক্ষণ দেন, যাতে তিনি দূর্নীতির এই বলয় ভাঙ্গতে পারেন।
নগরীর প্রথম এনকাউন্টার বিশেষজ্ঞের সত্যিকারের এনকাউন্টার থেকে অনুপ্রাণিত হয়ে এই ছবিতে দেখানো হয়েছে যে, সিস্টেমের মধ্যে থেকে এবং প্রয়োজনীয় সমস্ত প্রোটোকল অনুসরণ করে কীভাবে অফিসাররা বুদ্ধিদীপ্তভাবে পরিকল্পনা করে এবং তা কার্যকর করে। তবে এরপরে কাহিনীটি অহংবোধসহ দ্রুত অনুমানযোগ্য উত্থান-পতন এবং উত্থানের মধ্যে পিছলে যায় এবং দুর্নীতি বন্ধুদের মধ্যে ভাঙন ধরায় এবং তাদের পরামর্শদাতাদের দ্বারা মুক্তিদানের মাধ্যমে চুড়ান্তপর্যায়ে পৌঁছায়।
চলচ্চিত্রটির চিত্রগ্রহণ মে ২০১৯ এর প্রথম সপ্তাহে শুরু হয়েছিল 
ক্লাশ অব '৮৩ চলচ্চিত্রটি ২০২০ সালের ২১ আগস্ট থেকে ওটিটি প্ল্যাটফর্ম নেটফ্লিক্সে মুক্তি দেয়া হয়েছিল।
লন্ডন কনফিডেনশিয়াল

লন্ডন কনফিডেনশিয়াল: দ্য চাইনিজ কন্সপিরেসি হ'ল একটি ভারতীয় হিন্দি-ভাষার গুপ্তচরবৃত্তিক রোমাঞ্চকর চলচ্চিত্র, যা ১৮ সেপ্টেম্বর ২০২০ সালে জি৫ এ প্রিমিয়ার হয়েছিল। ছবিটি পরিচালনা করেছেন কানওয়াল শেঠি এবং প্রযোজনা করেছেন মোহিত ছাবড়া ও অজয় রাই। এটি নির্মাণ করেছেন এস হুসেন জায়েদী এবং অভিনয় করেছেন মৌনি রায় ও পুরব কোহালি। চলচ্চিত্রটি লন্ডনের র-এর এজেন্টদের সম্পর্কে যারা তাদের মধ্যে নির্মম গুপ্তচর দিয়ে মহামারীতে চীনের ভূমিকা তদন্ত করে। 
লন্ডনে নিযুক্ত র-এর কর্মকর্তারা তাদের উৎসের মাধ্যমে দৃঢ় প্রমাণ সংগ্রহ করেছে যা ভাইরাস সংক্রমণে চীনা কমিউনিস্ট দলের জড়িত থাকার ইঙ্গিত দেয় এবং চূড়ান্ত প্রমাণ পাওয়ার খুব কাছাকাছি। তবে, ভারতীয় দূতাবাসের একটি গুপ্তচরের মাধ্যমে চীনা কর্তৃপক্ষ এ সম্পর্কে বাতাস পায়। গোপন উপস্থিতি অর্জনের জন্য র-এর ক্রিয়াকলাপ পরিচালনা ও সমন্বয় সাধনের জন্য তাদের ঘাঁটি হিসাবে একটি মুদি দোকানকে ব্যবহার করা হয়েছে। 
২০২০ সালের ১৮ সেপ্টেম্বর "লন্ডন কনফিডেনশিয়ালের" প্রিমিয়ার হয়েছিল জি৫ এ। 
"হিন্দুস্তান টাইমসের" সমৃদ্ধি ঘোষ বলেছিলেন, “"লন্ডন কনফিডেনশিয়াল" এক ঘণ্টা ১৪ মিনিটই একটি কট্টর গুপ্তচরবৃত্তিক রোমাঞ্চকর গল্পের চলচ্চিত্র, তবে অতিসাধারণ এবং অনুমানযোগ্য চূড়ান্ত পরিণতিতে পৌঁছেছে, যাতে কোন আকর্ষণীয় ভিত্তি নেই। "ইন্ডিয়া টুডে" জানিয়েছে, “চিত্রনাট্য আকর্ষণীয় এবং কানওয়াল শেঠির নির্দেশনাও দুর্দান্ত, চিত্রগ্রহণে লন্ডন নগরীর আকর্ষণীয় চেহারা উঠে এসেছে। সম্পাদনাটি সতেজ এবং নিশ্চিত করেছে যে ছবিতে কোনও নিস্তেজ মুহূর্ত নেই। সব মিলিয়ে, "'লন্ডন কনফিডেনশিয়াল" <nowiki>' চলচ্চিত্রের পুরো ১ ঘণ্টা ১৭ মিনিটই আপনার সময়ের মূল্য দিবে"</nowiki>। "স্ক্রোল.ইন" ওয়েবসাইট উল্লেখ করেছে, "চলচ্চিত্রটি অবিরাম চক্রান্তের স্বীকার, সদা উদ্বিগ্ন, এস হুসেন জায়েদীর একটি ধারণার উপর ভিত্তি করে তৈরি। অক্ষয় সিং এবং প্রতীক পায়োধি রচিত এবং কানওয়াল শেঠি পরিচালিত "লন্ডন কনফিডেনশিয়াল" চলচ্চিত্রটি তেমন চীনা-নিন্দায় লিপ্ত হয় নি। চলচ্চিত্রে উমা এবং অর্জুনকে বন্য-হংস তাড়া করতে পাঠানোর দিকে মনোনিবেশ করা হয়েছে, এর আগে যারা সত্যের মুখোমুখি হয়ে হোঁচট খেয়েছিল।
জোহার

জোহর ২০২০ সালে মুক্তিপ্রাপ্ত ভারতীয় তেলুগু ভাষার একটি নৃতাত্ত্বিক নাট্যধর্মী চলচ্চিত্র, যা তেজা মার্নি পরিচালিত এবং এস্তার অনিল, অঙ্কিত কৈয়া, নয়না গাঙ্গুলী, ইশ্বরী রাও, চৈতন্য কৃষ্ণ এবং সুভলেখা সুধাকর অভিনীত। ছবিটি হল টালিউডের প্রথম নৃতাত্ত্বিক রাজনৈতিক নাট্য চলচ্চিত্র। চলচ্চিত্রটি এর স্ক্রিপ্ট এবং প্রধান অভিনেতাদের অভিনয়ের জন্য অত্যন্ত ইতিবাচক পর্যালোচনা পেয়েছে। 
পাঁচটি গল্পের একটিতে দেখা যায় একজন বিধবা মহিলা, যার মেয়ের স্বাস্থ্য ভাল নেই .. আরেক মেয়ে যে খুব কষ্ট করে অর্থোপার্জন করে এবং দৌড়বিদ হতে আগ্রহী ... অন্য এক মেয়ে যে তার মায়ের জন্য এক চাওয়ালার সাথে পালিয়ে যায় .. এক লোক যিনি এতিমদের জন্য ছাত্রাবাস পরিচালনা করেন এবং এক পুত্র যিনি তাঁর বাবার মৃত্যুর পরে মুখ্যমন্ত্রী হন এবং পিতার এক মূর্তি গড়ে তোলার স্বপ্ন দেখেন যা হবে বিশ্বের বৃহত্তম। সুতরাং মূর্তি তৈরির জন্য তিনি বিধবা মায়েদের জন্য তহবিল বন্ধ করে দেন যার ফসল বৃষ্টির কারণে ক্ষতিগ্রস্ত হয় এবং তার মেয়ের অপারেশনে অর্থ দিতে পারে না .. সেই মেয়ে বৃত্তি টাকা পায় না .. এবং সেই চাওয়ালার ব্যবসার জন্য ঋণ পায় না .. সেই অ্যাথলেট এবং ছাত্রাবাসের জন্য তহবিল দেয়া হয় না এবং অবশেষে তারা সকলেই মারা যায় .. মুখ্যমন্ত্রীকে এই সমস্ত গল্প বর্ণনা করে এমন এক সাংবাদিক দাবি করেন যে, তিনি সমস্ত মৃত্যুর জন্য দায়ী এবং দোষী সাব্যস্ত মুখ্যমন্ত্রী চূড়ান্ত পর্যায়ে সেই মূর্তিটি উদ্বোধন করেন।
শিশু শিল্পী ইষ্টের অনিল এই ছবির মাধ্যমে তার নেতৃত্ব দিয়েছেন তেলুগু অভিষেক। 
"দ্য হিন্দু" পত্রিকায় লিখেছিল যে "এটি একটি প্রশংসনীয় প্রচেষ্টা, যদিও এটি পুরোপুরি বিশ্বাসযোগ্য নয়"। "টাইমস অফ ইন্ডিয়া" এই চলচ্চিত্রকে পাঁচটির মধ্যে তিনজনকে রেটিং দিয়েছিল এবং লিখেছিল যে "তবে ন্যূনতম ত্রুটিগুলি বাদ দিয়ে তেজা মার্নির জোহর আজ দেশের রাজনৈতিক পরিস্থিতি নিয়ে একটি কাঁচা এবং সাহসী বক্তব্য। এবং এটি একটি ঘড়ি মূল্যবান করে তোলে! "
মিডল ক্লাস মেলোডিজ

মিডল ক্লাস মেলোডিজ একটি আসন্ন ভারতীয় তেলুগু-ভাষার কৌতুক নাট্য চলচ্চিত্র, যা বিনোদ অনন্তজু পরিচালিত অভিষেক চলচ্চিত্র এবং আনন্দ দেবরকোন্ডা এবং বর্ষা বোল্লাম্মা অভিনীত। ২০২০ সালের ২০ নভেম্বর ছবিটি অ্যামাজন প্রাইম ভিডিওতে প্রকাশ হওয়ার কথা রয়েছে।
চলচ্চিত্রটির দৃশ্যায়ণ করা হয় কলাপুর এবং কোলাকালুরিতে। আনন্দ দেবরকোন্ডা একটি মধ্যবিত্ত পরিবারের ছেলের চরিত্রে অভিনয় করেছেন এবং বর্ষা বোল্লাম্মা মুখ্য অভিনেত্রীর চরিত্রে। সমস্ত চরিত্রই এই ছবিতে গুন্টুর উপভাষায় কথা বলে। দেবরকোন্ডা ছবির জন্য রান্না শিখেছিলেন। সোনার কুরপতি, যিনি "দোরসানির" ("২০১২") চলচ্চিত্রের "চিত্রনায়িকা" হিসাবে কাজ করেছিলেন, তিনি এই চলচ্চিত্রের চিত্রগ্রাহক। 
গানগুলির সুর করেছেন স্বীকার আগস্থি এবং তাকে সহায়তা করেছেন আরএইচ বিক্রম। ছবিতে পাঁচটি গান রয়েছে। 
২০২০ সালের ২০ নভেম্বর ছবিটি আমাজন প্রাইমে প্রকাশ হওয়ার কথা রয়েছে। এটি প্রাথমিকভাবে ২০২০ সালে মুক্তি পাওয়ার কথা ছিল তবে ভারতে কোভিড -১৯ মহামারীর কারণে তা পিছিয়ে দেওয়া হয়েছে।
রান (২০২০-এর চলচ্চিত্র)

রান একটি ২০২০ ভারতীয় তেলুগু ভাষার মনস্তাত্ত্বিক থ্রিলার চলচ্চিত্র, যা লক্ষ্মীকান্ত চেন্না পরিচালিত এবং নবদ্বীপ ও পুজিতা পন্নদা অভিনীত। ওয়াই রাজীব রেড্ডি ও সাই বাবা জাগরলামুদি প্রযোজিত ফার্স্ট ফ্রেম এন্টারটেইনমেন্টের ব্যানারে নির্মিত, চলচ্চিত্রটি আহা স্ট্রিমিং পরিসেবায় ২৯ মে ২০২০ মুক্তি দেয়া হয়। চলচ্চিত্রটি প্রথম তেলুগু ওটিপি মিডিয়া পরিষেবা চলচ্চিত্র বলে জানা গেছে, যদিও "একমাস" আগেই "অমৃতারামমের" প্রিমিয়ার হয়েছিল। 
শ্রুতি ও সন্দীপ এক দম্পতি। তারা তাদের বিবাহ বার্ষিকীতে মধ্যাহ্নভোজের ব্যবস্থা করে, তাদের আর কখনও দেখা হয় না, কারন শ্রুতি অপ্রত্যাশিতভাবে মারা যায়। শ্রুতির রহস্যজনক মৃত্যুর কারণে সন্দীপকে সন্দেহ করা হয়।
"রান" মূলত আহা স্ট্রিমিং পরিষেবার জন্য একটি ওয়েব সিরিজ হওয়ার উদ্দেশ্যে তৈরি হয়েছিল। এটি ২০ মিনিটের প্রতি পর্বের ৮-পর্বের সিরিজ হিসাবে পরিকল্পনা করা হয়েছিল। তবে আহার দলে অংশ আল্লু অরবিন্দ বিশ্বাস করেছিলেন যে "রান" মূল বৈশিষ্ট্যযুক্ত চলচ্চিত্র হবে। 
অক্টোবর থেকে নভেম্বর ২০১৯ এর মধ্যে ২৪ দিন প্রধান ফটোগ্রাফির কাজ করা হয়েছিল 
চলচ্চিত্রটি ওটিটি প্ল্যাটফর্মের আহাতে সরাসরি মুক্তি দেয়া হয়, ২৯ মে ২০২০। 
"দ্য হিন্দু" পত্রিকার সংগীতা দেবী ডুন্ডু চলচ্চিত্রটিকে "একটি হতাশ মানসিক থ্রিলার" বলে অভিহিত করেছেন। নবদীপের অভিনয়ের প্রশংসা করার সময় ডুন্ডু জানিয়েছিলেন যে, চিত্রনাট্য অনুমানযোগ্য ছিল এবং এটি আরও কার্যকরভাবে সম্পাদনা করা যেত। "টাইমস অফ ইন্ডিয়া" পাঁচের মধ্যে দেড় তারকা ছবিকে দিয়েছিল এবং তার অসম্পূর্ণ স্ক্রিপ্ট এবং কাঁচা হাতে লেখা চিত্রনাট্যের জন্য চলচ্চিত্রটির তীব্র সমালোচনা করেছিল। প্রত্যুশ পরশারামন, "ফিল্ম কম্পানিওনের" হয়ে লেখেন "," ছবিটির নেতিবাচক পর্যালোচনা করেছিলেন।
অমৃতরামম

অমৃতারাম একটি ২০২০ সালের ভারতীয় তেলুগু-ভাষার প্রণয়ধর্মী চলচ্চিত্র, যা সুরেন্দ্র কন্টাদ্দি রচিত এবং পরিচালিত, রাম মিত্তাকান্তি এবং অমিতা রাঙ্গনাথ অভিনীত। ছবিটিতে সংগীত করেছেন এনএস প্রসু। এটি প্রথম তেলুগু চলচ্চিত্র যা ওটিপি মিডিয়া পরিষেবা দ্বার প্রকাশিত হয়েছিল। প্লটটি অস্ট্রেলিয়ায় একজন এনআরআই (অস্ট্রেলিয়া বসবাসরত ভারতীয়) দম্পতির একে অপরের চারদিকে ঘোরে। জি৫ -এ মুক্তি পাবার পর ছবিটি দর্শকদের কাছ থেকে ঈষদুষ্ণ সাড়া পেয়েছিল। 
পুরো ছবিটির শুটিং অস্ট্রেলিয়ার নিউ সাউথ ওয়েলসে হয়েছিল। 
চলচ্চিত্রটি প্রাথমিকভাবে ২০২০ সালের ২৫ শে মার্চ নাট্যমঞ্চে মুক্তি পাওয়ার জন্য নির্ধারিত ছিল, তবে কোভিড -১৯ মহামারীজনিত কারণে স্থগিত হয়েছিল। ২০২০ সালের ২৯ এপ্রিল, ছবিটি সরাসরি জি৫ -এ মুক্তি পেয়েছিল। 
"টাইমস অফ ইন্ডিয়া" ছবিটি ২/৫ রেট করেছে এবং ছবিটিকে একটি "মেলোড্রামার ওভারডোজ" হিসাবে আখ্যায়িত করেছিল। নবীন অভিনেতাদের সম্পর্কে, পর্যালোচনাতে যোগ করা হয়েছিল যে, "পারফরম্যান্স চিত্তাকর্ষক নয় এবং উভয় প্রধান চরিত্র কোনও ছাপ রাখতে ব্যর্থ হয়েছে।" "দ্য হিন্দু" পত্রিকার সংগীতা দেবী ডুন্ডু বলেছিলেন যে " "অমৃতামমের" গল্পটি পুরনো মনে হয়।" এবং "চিরন্তন প্রেমের কাহিনী হতে খুব বেশি চেষ্টা করেছে" "সাক্ষী" সংবাদপত্রের একজন পর্যালোচক লিখেছেন যে ছবির চিত্রনাট্য নতুন কিছু দিতে পারে নি।
চোমনা দুডি

চোমনা দুডি (, "চোমার ড্রাম" ) কন্নড় ভাষার একটি বৈশিষ্ট্যযুক্ত চলচ্চিত্র। এটি শিবরাম কারান্থের লেখা একই নামের একটি উপন্যাস অবলম্বনে নির্মিত। ছবিটি ১৯৭৫ সালে মুক্তি পেয়েছিল এবং সেরা চলচ্চিত্রের জন্য ভারতের জাতীয় পুরস্কার "স্বর্ণা কমল" জিতেছিল। 
চম্পা এমন একটি গ্রামের একজন অচ্ছুত দাস-মজুর, যে তার পরিবার নিয়ে একটি বাড়িওয়ালার জন্য কাজ করে, কারণ সে পিছিয়ে পড়া শ্রেণির। তার সামাজিক অবস্থানের কারণে, তাকে তার নিজের জমি পর্যন্ত চাষ করার অনুমতি দেওয়া হয় না, যা তিনি সবচেয়ে বেশি চান। যদিও তিনি একজোড়া ষাঁড়কে জঙ্গলে খুঁজে পেয়েছিলেন তবে তিনি সেগুলি তার জমিতে ব্যবহার করতে পারবেন না। তিনি খ্রিস্টান মিশনারিদের সংস্পর্শে আসেন যারা তাঁকে ভূমির লোভ দান করে তাকে ধর্মান্তরিত করার চেষ্টা করে, কিন্তু চোমা তার বিশ্বাসকে ছেড়ে যেতে চায় না। তার ঢোল পিটিয়ে ভাগ্য তার উপর যা চাপিয়েছে তা তিনি ছেড়ে দেন।
তাঁর চার ছেলে ও এক মেয়ে রয়েছে; তার দুই বড় ছেলে ঋণ শোধ করার চেষ্টা করে দূরের কফি এস্টেটে কাজ করে। ছেলেদের মধ্যে একজন মারা যায় কলেরার কারণে এবং অন্যটি খ্রিস্টান মেয়েকে বিয়ে করে খ্রিস্টধর্মে ধর্মান্তরিত হয়। তার মেয়ে, বেলি বৃক্ষরোপণে কাজ করে এবং এস্টেট-মালিকের লেখক মনভেলার প্রতি আকৃষ্ট হয়ে পড়ে। বেলি এস্টেটের মালিক দ্বারা ধর্ষিত হন, যিনি তখন চোমার ঋণ মওকুফ করে দেন। সে চোমার বাড়িতে ফিরে আসে এবং সকল ঘটনা খুলে বলে। তাঁর কনিষ্ঠ পুত্র একটি নদীতে ডুবে গেছে, তারা অস্পৃশ্য হওয়ায় কেউই তাকে বাঁচাতে আসেনি। তারপরে তিনি তার মেয়েকে মনভেলার সাথে সমঝোতার সময় খুঁজে পান। ক্রোধে সে তাকে মারধর করে এবং ঘর থেকে বের করে দেয়। নিজের ভাগ্যকে অমান্য করে সে তার এক টুকরো জমি চাষ শুরু করে এবং শেষে ষাঁড়গুলিকে জঙ্গলে তাড়া করে। চূড়ান্ত পর্যায়ে, চোমা নিজের বাড়িতে নিজেকে বন্ধ করে দেয় এবং মারা যাওয়ার আগে পর্যন্ত ড্রাম বাজাতে থাকে।
প্রথম সেরা চলচ্চিত্র
সেরা অভিনেতা - এমভি বাসুদেব রাও
সেরা সহায়ক অভিনেত্রী - পদ্ম কুমাতা
সেরা গল্প লেখক - শিবরাম করণ্থ
সেরা চিত্রনাট্য - শিবরাম করণ্থ
সেরা শব্দ রেকর্ডিং - কৃষ্ণমূর্তি
পরশুরাম (১৯৭৯-এর চলচ্চিত্র)

পরশুরাম হল মৃণাল সেন পরিচালিত ১৯৭৯ সালের বাংলা নাট্যধর্মী চলচ্চিত্র। এটি ১১তম মস্কো আন্তর্জাতিক চলচ্চিত্র উৎসবে প্রদর্শিত হয়েছিল ও সেখানে এটি রৌপ্য পুরস্কার লাভ করে।
সেতো সূর্য

সেতো সূর্য (; অর্থ "শুভ্র সূর্য") হলো দীপক রাউনিয়ার পরিচালিত ২০১৬ সালের একটি নাট্য যুদ্ধ জীবনীমূলক চলচ্চিত্র। এই চলচ্চিত্রটি রচনা করেছেন দীপক রাউনিয়ার, ডেভিড বার্কার এবং প্রযোজনা করেছেন জসলিন বার্নস, ড্যানি গ্লোভার, টিসেরিং রিতার শেরপা এবং দীপক রাউনিয়ার। লুভার্টর ফিল্মস, দ্য বার্থা ফাউন্ডেশন, দোহা ফিল্ম ইনস্টিটিউট, দ্য ফিল্ম কিচেন, হুবার্ট বালস তহবিল, মিলা প্রোডাকশনস, নেদারল্যান্ডস ফান্ড এবং ফিল্ম ও ওয়ারলে ওয়ার্কস সহ আডি প্রোডাকশনের ব্যানারের অধীনে নির্মিত হয়। ছবিটিতে আশা মাগরাতি, সুমি মল্ল, অমৃত পারিয়ার, দীপক ছেত্রী এবং দেশভক্ত খানালের পাশাপাশি মুখ্য ভূমিকায় অভিনয় করেছেন দয়াহাং রাই এবং রবীন্দ্র সিং বানিয়া। হোয়াইট চলচ্চিত্রটি রাজকীয় এবং মাওবাদীদের মধ্যে নেপালি গৃহযুদ্ধের দ্বন্দ্ব অবলম্বনে নির্মিত।
এটি ভেনিস চলচ্চিত্র উৎসবে ৭৩তম সংস্করণে দিগন্ত বিভাগে প্রিমিয়ার হয়। এছাড়াও এই চলচ্চিত্রটি অনেক পুরস্কারের জন্য মনোনীত ও বিজীত হয়েছে। এটি পরে ২০১৬ সালের টরন্টো আন্তর্জাতিক চলচ্চিত্র উৎসবে প্রদর্শিত হয়। এটি ৯০তম একাডেমি পুরস্কারে শ্রেষ্ঠ বিদেশী ভাষার চলচ্চিত্রের জন্য "নেপালি এন্ট্রি" হিসেবে নির্বাচিত হয়, কিন্তু এটি মনোনীত হয়নি।
পিতা মারা যাবার পর শাসক-বিরোধী দলীয় চন্দ্র প্রায় দূরবর্তি একটি প্রত্যন্ত পাহাড়ি গ্রামে ভ্রমণ করে। ছোট্ট পূজা যাকে বাবা মনে করে, তার জন্য অধীর আগ্রহে উদ্বীগ্ন হয়ে অপেক্ষা করে। কিন্তু চন্দ্র যখন বদ্রীকে নিয়ে আসে, তখন পূজা বিভ্রান্ত হয়। চন্দ্র বদ্রীকে রাস্তা থেকে নিয়ে আসে এবং বলে, বদ্রী তার ছেলে। নেপালের গৃহযুদ্ধের সময় চন্দ্রকে তার ভাই সুরাজের মুখোমুখি হতে হবে, যে নেপালের গৃহযুদ্ধের সময় বিরোধী পক্ষের ছিল। দুই ভাই যখন তাদের পিতার মৃতদেহ শ্মশানে নিয়ে যাবার জন্য নদীতে নিয়ে যাচ্ছিল, সেই সময়ও তারা রাজনৈতিক বিরোধিতাকে ভূলে থাকতে পারেনি। ঘটনাক্রমে সুরাজ প্রচন্ড রাগান্বিত হয়ে যায়। চন্দ্র কোন শক্তিশালী দেহরক্ষী ছাড়াই সেখান থেকে চলে যায়। গ্রামের প্রবীনদের চাপে যুদ্ধের সময় তিনি যে কঠোর জাতি এবং লিঙ্গ বৈষম্যমূলক ঐতিহ্য নির্মূল করার জন্য লড়াই করেছিলেন, তা মেনে চলার জন্য গ্রামের বাইরে থেকে সাহায্য চাইতে হবে। চন্দ্র পার্শ্ববর্তী গ্রামে পুলিশের মধ্যে, স্থানীয় বিয়েতে অতিথি এবং বিদ্রোহী গেরিলাদের মধ্যে একটি সমাধান খুঁজছেন...
এই চলচ্চিত্রটির প্রযোজক দীপক রাউনিয়ার তুলনামূলক অধিক পুরস্কার লাভ করেছেন।
সেনেগাল জাতীয় ফুটবল দল

সেনেগাল জাতীয় ফুটবল দল () হচ্ছে আন্তর্জাতিক ফুটবলে সেনেগালের প্রতিনিধিত্বকারী পুরুষদের জাতীয় দল, যার সকল কার্যক্রম সেনেগালের ফুটবলের সর্বোচ্চ নিয়ন্ত্রক সংস্থা সেনেগালীয় ফুটবল ফেডারেশন দ্বারা নিয়ন্ত্রিত হয়। এই দলটি ১৯৬৪ সাল হতে ফুটবলের সর্বোচ্চ সংস্থা ফিফার এবং ১৯৬৩ সাল হতে তাদের আঞ্চলিক সংস্থা আফ্রিকান ফুটবল কনফেডারেশনের সদস্য হিসেবে রয়েছে। ১৯৫৯, ফরাসি সেনেগাল হিসেবে সেনেগাল প্রথমবারের মতো আন্তর্জাতিক খেলায় অংশগ্রহণ করেছে; গাম্বিয়ায় অনুষ্ঠিত উক্ত ম্যাচে সেনেগাল ব্রিটিশ গাম্বিয়াকে ১–২ গোলের ব্যবধানে পরাজিত করেছে।
৬০,০০০ ধারণক্ষমতাবিশিষ্ট স্তাদ লেওপোলদ সেদার স্যাঁগরে "লে লায়ন্স দে লা তেরাঙ্গা" নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় সেনেগালের রাজধানী ডাকারে অবস্থিত। বর্তমানে এই দলের ম্যানেজারের দায়িত্ব পালন করছেন আলিউ সিসে এবং অধিনায়কের দায়িত্ব পালন করছেন নাপোলির রক্ষণভাগের খেলোয়াড় কালিদু কুলিবালি।
সেনেগাল এপর্যন্ত ২ বার ফিফা বিশ্বকাপে অংশগ্রহণ করেছে, যার মধ্যে সেরা সাফল্য হচ্ছে ২০০২ ফিফা বিশ্বকাপের কোয়ার্টার-ফাইনালে পৌঁছানো, যেখানে তারা তুরস্কের কাছে অতিরিক্ত সময়ে গোল্ডেন গোলের মাধ্যমে পরাজিত হয়েছে। অন্যদিকে, আফ্রিকা কাপ অফ নেশন্সে সেনেগাল এপর্যন্ত ১৬ বার অংশগ্রহণ করেছে, যার মধ্যে সেরা সাফল্য হচ্ছে ২০০২ এবং ২০১৯ আফ্রিকা কাপ অফ নেশন্সের ফাইনালে পৌঁছানো।
অঁরি কামারা, তনি সিলভা, জুল বোকঁদে, সাদিও মানে এবং মামাদু নিয়ংয়ের মতো খেলোয়াড়গণ সেনেগালের জার্সি গায়ে মাঠ কাঁপিয়েছেন।
ফিফা বিশ্ব র‌্যাঙ্কিংয়ে, ২০১৯ সালের জুলাই মাসে প্রকাশিত র‌্যাঙ্কিংয়ে সেনেগাল তাদের ইতিহাসে সর্বপ্রথম সর্বোচ্চ অবস্থান (২০তম) অর্জন করে এবং ২০১৩ সালের জুন মাসে প্রকাশিত র‌্যাঙ্কিংয়ে তারা ৯৯তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে সেনেগালের সর্বোচ্চ অবস্থান হচ্ছে ২১তম (যা তারা ২০০২ সালে অর্জন করেছিল) এবং সর্বনিম্ন অবস্থান হচ্ছে ১০৫। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
তেরেস্কা তরেস

তেরেস্কা তরেস (১৯২০-২০১২) একজন ফরাসি লেখিকা ছিলেন। তিনি ব্যক্তিগত জীবনে একজন সমকামী মহিলা ছিলেন যদিও তার দুইটা পুরুষের সঙ্গে বিয়ে হয়েছিলো। ১৯২০ সালে প্যারিসে জন্মগ্রহণকারী তেরেস্কা ১৯৩৯ সালে দ্বিতীয় বিশ্বযুদ্ধ চলাকালে ফরাসী সেনাবাহিনীতে সৈনিক হিসেবে যোগ দেন এবং প্রচুর নারী সৈনিকদের সঙ্গে নারী-নারী সহবাস করেন। তার আসল নাম ছিলো তেরেস্কা শোয়ার্জ।
তেরেস্কা নারী সমকামিতা-কাহিনী বিশিষ্ট উপন্যাস উইমেন্স ব্যারাকস (১৯৫০) লিখে অনেক প্রশংসিত হন। তেরেস্কা সব বইই ফরাসি ভাষায় লিখেছিলেন তবে তার বইগুলো ইংরেজি ভাষায় অনুবাদ করা আছে।
তেরেস্কার বাবা ছিলেন একজন ভাস্কর্যশিল্পী এবং তিনি পোল্যান্ডের ইহুদী ছিলেন আর তেরেস্কার মা ছিলেন ফরাসি খ্রিষ্টধর্মের অনুসারী; তার বাবার নাম ম্যারেক শোয়ার্জ অনুসারেই তেরেস্কার নাম তেরেস্কা শোয়ার্জ রাখা হয়েছিলো, তেরেস্কার মার নাম ছিলো গিনা পিঙ্কাস।
১৯৪০ সালে ফ্রান্স দেশটি জার্মানির নাৎসি বাহিনীর কবলে পড়ে যায় পুরোপুরি যারা ছিলো ইহুদিবিদ্বেষী তখন তেরেস্কার পরিবার ব্রিটেনে পাড়ি জমায়। তেরেস্কা আগেই (১৯৩৯ সালে) ফরাসী সেনাবাহিনীতে যোগ দিয়ে ফেলেছিলেন আর তিনি তার মাতৃভূমি ছাড়তে চাচ্ছিলেননা তবে পরে তিনি তার অধিনায়ক কর্নেল শার্ল দ্য গোল (যিনি পরে ফ্রান্সের রাষ্ট্রপতি হয়েছিলেন) তার ব্রিগেড সহ ব্রিটেনে চলে যান। জর্জ তরেস নামের এক পুরুষের সঙ্গে তেরেস্কার বাবামা ১৯৩৮ সালে বিয়ে দিলেও তেরেস্কা ১৯৩৯ সালে সামরিক বাহিনীতে ঢোকার সময় জর্জকে তালাক দেন। দ্বিতীয় বিশ্বযুদ্ধ শুরু হয়ে গেলে তেরেস্কা ব্রিটিশ সেনাবাহিনীর মহিলা সৈনিকদের সঙ্গে সমকাম করা শুরু করেন এবং যুদ্ধ শেষ হলে ১৯৪৭ সালে তেরেস্কার বাবামা আবার তেরেস্কাকে মেয়ার লেভিন নামের এক পুরুষের সঙ্গে বিয়ের ব্যবস্থা করেন, এই বিয়ে তেরেস্কা টিকিয়ে রাখেন এবং নিজের গর্ভে এই পুরুষের সন্তান নেন।
তিনি তার নারী-নারী সহবাসের অভিজ্ঞতা নিয়ে উইমেন্স ব্যারাকস নামের উপন্যাস লিখেছিলেন তার দ্বিতীয় স্বামী মেয়ারের অনুরোধে যিনি তেরেস্কার বই ইংরেজি ভাষায় অনুবাদ করে দিয়েছিলেন।
২০১২ সালের ২০শে সেপ্টেম্বর ৯২ বছর বয়সে বার্ধক্যজনিত নানান সমস্যায় ভুগে তেরেস্কা মারা যান।
আমা (২০২০-এর চলচ্চিত্র)

আমা () দিপেন্দ্র কে খনাল পরিচালিত ২০২০ সালের নেপালি নাট্য চলচ্চিত্র। দিপেন্দ্র খানালের চিত্রনাট্যে ডিএস ডিজিটালের ব্যানারে চলচ্চিত্রটি যৌথ প্রযোজনা করেছেন শর্মিলা পান্ডে ও সন্তোষ অধিকারী। চলচ্চিত্রটির মুখ্য ভূমিকায় মিথিলা শর্মা ও সুরক্ষা পন্ত ছাড়াও প্বার্শ চরিত্র সমূহে অভিনয় করেছেন সরিতা গিরি, দেশভক্ত খনাল, মনীষ নিরৌলা, লক্ষী ভুষাল, টিকা পাহাড়ি, পদম প্রসাদ পৌড়েল, আশান্ত শর্মা ও সরোজ আর্য্যল প্রমুখ। একজন মা ও মেয়ে'র সম্পর্ক নিয়ে চলচ্চিত্রটির কাহিনি বিনির্মিত। মুক্তির পর চলচ্চিত্রটি সমালোচক ও দর্শকদের কাছ থেকে মিশ্র মূল্যায়ন অর্জন করে।
যগ্য প্রসাদ আর্য্যল তার স্ত্রী ও ছেলে নিয়ে নেপালের এক গ্রামে সুখী জীবন যাপন করছিলেন। তাদের মেয়ে আর্তি, তার স্বামীর সাথে কাঠমন্ডুতে থাকেন। ছেলেটি উন্নত জীবনের আশায় আমেরিকায় চলে যায়। ছেলেকে আমেরিকায় পাঠানোর জন্য যগ্য প্রসাদের সঞ্চিত টাকা খরচের পাশাপাশি ঋণ হয়; কিন্তু আমেরিকায় থাকা ছেলের এই ঋণ শোধের সামর্থ্য হয়নি। ইতোমধ্যে মই থেকে পরে মাথায় গুরুতর আঘাত পান তিনি। তার স্ত্রী, আর্তির মা, তাকে নিয়ে কাঠমন্ডুর একটি হাসপাতালে ভর্তি করেন। যগ্য প্রসাদকে বাঁচানোর জন্য অনেক ব্যয়বহুল অস্ত্রপ্রচার করা হয়। হাসপাতাল এই অস্ত্রপচার নিয়ে প্রতারণা করে। আর্থিক সুবিধা পাওয়ার জন্য ধর্মযাজকরা যগ্য প্রসাদকে খৃষ্ট ধর্ম গ্রহণে আহবান জানান। আর্তির ভাই এই অস্ত্রপচারে কোন খরচ পাঠাতে পারেনা। অসুস্থ বাবা আর বৃদ্ধা মা'র দেখাশোনার দায়িত্ব আর্তির উপর বর্তায়।
নির্মাতা দিপন্দ্র কে খানাল"আমা" চলচ্চিত্রটির চিত্রনাট্য রচনা ও পরিচালনার পাশাপাশি চিত্রগ্রহণ করেছেন। অভিনেত্রী সুরক্ষা পন্ত, আর্তি'র চরিত্রে অভিনয়ের জন্য নিজের লম্বা চুল কেটে ফেলেছিলেন। চলচ্চিত্রটি ২০২০ সালের আন্তর্জাতিক মাতৃভাষা দিবসে নেপালের প্রেক্ষাগৃহ সমূহে মুক্তি পায়।
আমা চলচ্চিত্রটি মুক্তির পর সমালোচক, দর্শক এবং চলচ্চিত্র বোদ্ধাদের কাছ থেকে মিশ্র পর্যালোচনা অর্জন করে। চলচ্চিত্র বোদ্ধারা এই চলচ্চিত্রের কাহিনির মিশ্র মূল্যায়ন এবং সুরক্ষা পন্তের অভিনয়ের প্রশংসা করেন।
"দ্য অন্নপুর্ণা এক্সপ্রেসের" সানি মহৎ, "আমা" সম্পর্কে লিখেন, "আমা" অবশ্যই দেখা উচিত। তার ভাষ্য অনুযায়ী, ""আমা" নিয়ম ভাঙ্গা, প্রথাবিরোধী এবং প্রমাণ করে (নেপালের) চলচ্চিত্র শিল্পে পরিণত নির্মাতা এবং অভিনয় শিল্পী আছে। চলচ্চিত্রটি নাটকীয়তার বৃদ্ধি ছাড়াই আমরা গল্পের সাথে নিজেদের যুক্ত করতে পারি।" "অনলাইন খবরের" দিবাকর প্যাকুরেল, সুরক্ষা পন্তের অভিনয়ের প্রশংসা করেন। দিবাকর, সুরক্ষার অভিনয় সম্পর্কে বলেন, "তাকে তার আবেগী-অবাধ্য চরিত্রে স্বাভাবিক দেখা গেছে।(চলচ্চিত্র) প্রকল্পটি তার অভিনয় পেশাকে এক ধাপ উপরে উঠিয়েছে।" "মুভিমানু"তে "আমা" সম্পর্কে বলা হয়- "ছায়াছবিটি যারা প্রেক্ষাগৃহে হালকা বিনোদন চায়, তাদের জন্য নয়, ছায়াচিত্রটি আমাদের স্বাস্থ্য খাতের উদ্বেগজনক পরিস্থিতির জন্য কোনও ভিত্তি ভেঙ্গে ফেলেনা বা কোনও সমাধানের নির্দেশনা দেয়না। তথাপি আপনি যদি ভিন্ন আবেগী মেজাজের হন, আপনি নিরাশ হবেন না। তবে ছায়াছবির নাম দেখে ঝাঁপিয়ে পরবেন না।" "দৈনিক কান্তিপুরের" গোকর্ণ গৌতম অভিনেত্রী সুরক্ষা পন্তের অভিনয়ের প্রশংসা করেন। "শাউটমাইভিউ"'তে "আমা" সম্পর্কে "ছায়াছবিতে সাধারণ দুর্বলতা রয়েছে তবে দর্শকরা দুর্বলতাগুলি ভুলে যায় কারণ, এটি আমাদের আসল গল্প বলছে" মন্তব্য করা হয়।
দাই আঙ্গা মসজিদ

দাই আঙ্গা মসজিদ () হলো পাকিস্তানের পাঞ্জাব প্রদেশের লাহোর শহরে অবস্থিত একটি মসজিদ। এটি লাহোর জংশন রেলওয়ে স্টেশনের দক্ষিণ পূর্ব দিকে অবস্থিত। মোঘল সম্রাট শাহজাহানের ধাত্রী দাই আঙ্গার স্মরণে ১৬৩৫ খ্রিষ্টাব্দে এই মসজিদ নির্মাণ করা হয় বলে কথিত আছে।
দাই আঙ্গা (জন্ম নাম জেবুন্নেসা) মোঘল সাম্রাজ্য ও রাজপরিবারের একজন অত্যন্ত সম্মানীয় রমনী ছিলেন। তার নামে এই মসজিদটির অর্থ বরাদ্দ করা হয়। কথিত আছে, দাই আঙ্গার হজ যাত্রার পূর্বে মসজিদটির নির্মাণ করা হয়। দাই আঙ্গা বা জেবুন্নেসার পরিবারের সাথে মোঘল সাম্রাজ্যের ঘনিষ্ঠ যোগাযোগ ছিল। তার স্বামী মুরাদ খান সম্রাট জাহাঙ্গীরের অধীনে বিকানেরের সুবেদার ছিলেন। তার পুত্র মুহাম্মদ রশিদ খান সাম্রাজ্যের শ্রেষ্ঠ তীরন্দাজ ছিলেন এবং শাহজাহানের জ্যেষ্ঠ পুত্র দারা সেকোর হয়ে যুদ্ধরত অবস্থায় মৃত্যুবরণ করেন। এছাড়াও দাই আঙ্গার সমাধিসৌধ নামে খ্যাত "গুলাবি বাগ" লাহোর শহরেই অবস্থিত।
মসজিদটি ১৬৩৫ খ্রিষ্টাব্দে নির্মিত হয় বলে কথিত আছে। তবে প্রস্তরলিপি থেকে মসজিদটি ১৬৪৯ সালে প্রতিষ্ঠিত হয় বলে জানা যায়। শিখ শাসনামলে, মহারাজা রণজিত সিংয়ের অধীনে মসজিদটিকে অস্ত্রশালা হিসেবে ব্যবহার করা হয়। এরপর ব্রিটিশ রাজের অধীনে মসজিদটিকে রেলওয়ে কর্তৃপক্ষের প্রশাসনিক ভবনে রূপান্তরিত করা হয়েছিল।
মসজিদটি স্থানীয় বাদশাহি মসজিদ প্রভৃতি অন্যান্য বৃহৎ মোঘল স্থাপত্যের মসজিদের ক্ষুদ্র সংস্করণ হিসেবে নির্মাণ করা হয়েছিল। মসজিদটির সামনে ৮৪ ফুট প্রশস্ত একটি প্রাঙ্গণ রয়েছে। সম্পূর্ণ মসজিদটিকে মোট তিনটি অংশে বিভক্ত করা যায়। এর কেন্দ্রীয় অংশটি বাকিগুলোর চেয়ে বৃহৎ এবং এর উপর ১৯ ফুটের একটি গম্বুজ বিদ্যমান। কেন্দ্রীয় অংশের পাশের দুইটি ছোট কক্ষের উপর ১৬ ফুটের আরও দুইটি গম্বুজ রয়েছে। কেন্দ্রীয় অংশটি ব্যাপকভাবে নীল, কমলা ও হলুদ বর্ণের কাশানি রীতির টালি দ্বারা সজ্জিত। পূর্বে মসজিদের অভ্যন্তর ভাগে সুদৃশ্য দেয়ালচিত্র বা ফ্রেস্কো দ্বারা মণ্ডিত ছিল। কিন্তু দুর্ভাগ্যজনকভাবে, বর্তমানে তার অধিকাংশই অপসারণ করে আধুনিক টালি দ্বারা প্রতিস্থাপিত করা হয়েছে।
দাই আঙ্গা মসজিদের বহির্ভাগও সুদৃশ্য টালি দ্বারা সজ্জিত। ওয়াজির খান মসজিদের টালিকর্মের সাথে এর সাদৃশ্য পরিলক্ষিত হয়। এছাড়া মসজিদের বহির্ভাগের দেয়ালে সুদৃশ্য কারুকার্যও দেখা যায়।
লাহোরের দাই আঙ্গা মসজিদ পাকিস্তানের পাঞ্জাব প্রদেশের প্রত্নতত্ত্ব বিভাগের সংরক্ষিত ঐতিহ্য স্থানের তালিকাভুক্ত করা হয়েছে।
গিট এলং, লিটল ডগিস

"গিট এলং, লিটল ডগিজ", হলো একটি ঐতিহ্যবাহী রাখাল গীতি, যা হুপি টি ই ইয়ো নামেও পরিচিত। এটি শিশুদের দোলনায় দোল খাওয়ানোর সময় বয়স্কদের গাওয়া একটি ঐতিহ্যবাহী আইরিশ গীতির একটি প্রকার বলে ধারণা করা হয় দ্য ভার্জিনিয়ার লেখক ওভেন উইস্টার ১৮৯৩ সালে দৈনিক পত্রিকায় প্রথমবার রাখাল গীতির অভিযোজনের কথা বলেছিলেন। উইস্টারের প্রভাবের মাধ্যমে ১৯১০ সালে জন লোম্যাক্সের "কাউবয় সংস্ এন্ড আদার ফ্রন্টিয়ার ব্যাল্লাডস" এ প্রথম সুর ও গানের কথা প্রকাশিত হয়েছিলো। এটি রাউড লোকসঙ্গীত গানের সূচক বা রাউড ফোক সং ইনডেক্স নং ৮২৭ হিসাবে তালিকাভুক্ত করা আছে। আমেরিকার পশ্চিমা লেখকদের সদস্যরা এটিকে সর্বকালের শীর্ষ ১০০ পশ্চিমা গানের একটি হিসাবে বেছে নিয়েছে।
গানে উল্লিখিত "ডগিজ" বা "কুকুর" হলো অবহেলিত এতিম বাছুর। 
গানের প্রথমতম বাণিজ্যিক রেকর্ডিং হ্যারি "ম্যাক" ম্যাকক্লিনটক ১৯২৯ সালে প্রকাশ রেছিলেন ( ভিক্টর ভি -৪০০১৬ এ "গেট অলং, লিটল ডগিজ" হিসাবে প্রকাশিত হয়েছিল)। গানটি রেকর্ড করেছেন এমন অন্য শিল্পীদের মধ্যে রয়েছেন বিং ক্রাজবি (তাঁর ১৯৬০ সালের অ্যালবাম "হাউ দ্য ওয়েস্ট ওয়াস ওন" এর জন্য), রয় রজার্স, টেক্সট রিটার, দ্যা সংস্ অব দ্যা পাইওনিয়ার্স, পিট সিগার, বার জি রেংলার্স, দ্য কিংস্টন ট্রায়ো, চার্লি ড্যানিয়েলস, ডেভিড ব্রোমবার্গ, অ্যালভিন এবং চিপমুনস, হোলি গোলাইটলি, সুজি বোগগাস এবং নিকেল ক্রিক। এটি "অ্যানিম্যানিয়াকস" কার্টুনে "দ্য ব্যাল্লাড অব ম্যাজেলান" হিসাবে রূপান্তরিত হয়েছিল।
ঐতিহাসিক রিচার্ড হোয়াইট ১৯৯১ সালে তাঁর বইয়ে ইজ ইজ ইজ মিস্টফরুন অ্যান্ড মাই ওয়ান অব মাই ওয়ান: আ নিউ হিস্ট্রি অফ দ্য আমেরিকান ওয়েস্ট শিরোনাম হিসাবে গানটি থেকে একটি লাইন ধার করেছিলেন।
জিনী ওয়েডস সানি

জিনী ওয়েডস সানি হলো একটি ২০২০ সালের ভারতীয় হিন্দি রোমান্টিক কৌতুক চলচ্চিত্র যা ইয়ামি গৌতম এবং ভিক্রান্ত মাসি অভিনীত। যেখানে ইয়ামি গৌতম জিনী এবং ভিক্রান্ত মাসি সানি শীর্ষক চরিত্রে অভিনয় করেছেন। এটি পরিচালনা করেছেন নবীনতম পুনেত খান্না এবং প্রযোজনা করেছেন বিনোদ বচ্চন। 
১১ ই জুলাই, ২০১৯ ঘোষণার পরে, ছবিটির মূল চিত্রগ্রহণ ২০ সেপ্টেম্বর শুরু হয়েছিল এবং এটির শুটিং দিল্লি, নয়ডা, গাজিয়াবাদ এবং মানালিতে সম্পন্ন হয়েছিল। চিত্রগ্রহণটি নভেম্বর ২০১৯ এ স্থগিত রাখা হয়েছিল কোভিড-১৯ মহামারীর কারণে। পরবর্তীতে ছবিটি ২০২০ সালের ৯ অক্টোবর নেটফ্লিক্সে মুক্তি পায়। 
এই ছবিতে একগুঁয়ে স্বভাবের জিনী কে দেখানো হয়েছে যে কি না সানির সাথে তার বিয়ের আয়োজন করার জন্য সাক্ষাত করে। তবে পরবর্তীতে সে তা প্রত্যাখ্যান করে। অতঃপর দেখানো হয় যে কীভাবে তার ভালবাসা জয় করার উদ্দেশ্যে সানি জিনীর মায়ের সাথে একত্রিত হয়।
চলচ্চিত্রটি ইয়ামি গৌতম ও বিক্রান্ত ম্যাসি সহ একটি অভিনয় এর মাধ্যমে ১১ জুলাই ২০১৮ সালে ঘোষণা করা হয়েছিল। এটি পুণিত খান্না পরিচালনা করেছিলেন এবং সৌন্দর্য প্রডাকশনের অধীনে বিনোদ বচ্চন কর্তৃক প্রযোজিত হয়েছিল। এর গল্পটি লিখেছেন নবজোট গুলাটি এবং সংলাপসমূহ লিখেছেন সুমিত অরোরা । এটি খান্নার পরিচালিত অভিষেককে চিহ্নিত করে। সনি মিউজিক ইন্ডিয়া কে আনুষ্ঠানিকভাবে সঙ্গীত অংশীদার হিসাবে গ্রহণ করা হয়েছিল।
২০১৯ সালের ২০ সেপ্টেম্বর এ দিল্লিতে এ চলচ্চিত্রটির ফিল্মিং শুরু হয়েছিল। তারপরে নোয়াডা, গাজিয়াবাদ ও মানালিতে ছবিটির শুটিং হয়েছিল। গাজিয়াবাদে, রাজ নগর সেক্টর ৫ এবং সেক্টর ৪ সেন্ট্রাল পার্কে চলচ্চিত্রটির শুটিং সম্পাদিত হয়েছে এবং অন্যান্য কয়েকটি জায়গায় ছোট ছোট উল্লেখ হিসাবে শুটিং সম্পন্ন হয়েছে। শুটিং শেষ হয়েছে নভেম্বর ২০১৯ সালে।
কোভিড-১৯ মহামারীর কারণে ছবিটি ২০২০ সালের ৯ অক্টোবর নেটফ্লিক্সে মুক্তি পায়। 
সাউন্ডট্র্যাকটি সুর করেছিলেন পায়েল দেব, গৌরব চ্যাটার্জি এবং জান নিসার লোন এবং সুরটির কথা লিখেছেন কুনাল বর্মা, মহসিন শায়খ, পায়েল দেব, বাদশা, সন্দীপ গৌর এবং পীর জহুর।
" "সাওয়ান মে লাগ গায়ি আগ"" গানটি মিকা সিংয়ের রচিত এবং তাঁরই রচনা অ্যালবাম "সাওয়ান মেইন লাগ লাগ গাই" আগ এর একই শিরোনামের মূল ট্র্যাক থেকে নেয়া হয়েছে। ২০০৮ সালের চলচ্চিত্র উডস্টক ভিলা এর পরে দ্বিতীয়বারের মতো এই গানটি পুনঃনির্মাণ করা হচ্ছে, যার শিরোনাম আগেরটিই ছিল এবং মিকা সিং গেয়েছেন গানটি। পরে মিকা সিং এবং ২০২০ সালের চলচ্চিত্র "ইন্দু কি জাওয়ানির" জন্য পুনরায় পুনঃনির্ধারণ করেছিলেন, মিকা সিং এবং অসিস কৌর গেয়েছিলেন "হাসিনা পাগল দেওয়ানি" হিসাবে।
টিকি-টাকা (চলচ্চিত্র)

টিকি-টাকা, পূর্বে খেলেচি আজগুবি নামক শিরোনামে পরিচিত একটি ২০২০ সালের ইন্ডিয়ান জি ৫ মূল হিন্দি / বাংলা -ভাষা দ্বিভাষিক ক্রীড়া নাটক পরিস্থিতিগত কৌতুক চলচ্চিত্র। এ চলচ্চিত্রটি য পরমব্রত চট্টোপাধ্যায় পরিচালনা ও প্রযোজনা করেছেন। ছবিটিতে প্রধান প্রধান চরিত্রে আফ্রিকার বংশোদ্ভূত ইমোনা এনাবুলু অভিনয় করেছেন যেখানে পরিচালক পরমব্রত চট্টোপাধ্যায়, ঋতাভরী চক্রবর্তী এবং শাশ্বত চ্যাটার্জি ছবিতে সহায়ক চরিত্রে অভিনয় করছেন। ছবিটি পশ্চিমবঙ্গ এবং উত্তর-পূর্ব ভারতের অন্যান্য অংশের পটভূমিতে নির্ধারণ করা হয়েছিল। ২০২০ সালের ১১ সেপ্টেম্বর জি৫ এর মাধ্যমে চলচ্চিত্রটির প্রথম অভিনয় করা হয়েছিল এবং ইতিবাচক পর্যালোচনায় উন্মুক্ত করা হয়।
চলচ্চিত্রটির কাহিনী উপস্থাপিত হয়েছে সেনেগালিয় জাতীয় খেলেচি আজগুবি (ইমোনা এনাবুলু) কে কেন্দ্র করে, যিনি ত্রুটির কৌতুকের ফাঁদে পড়ার পূর্বে পেশাদার ফুটবলার হিসাবে তাঁর জীবিকার আকাঙ্ক্ষা পূরণ করতে ভারতে আগমন করেন।
চলচ্চিত্রটির প্রযোজনা মূলত বাংলা ভাষায় আরম্ভ হয়েছিল এবং চলচ্চিত্রটির শুরুতে ক্ষণস্থায়ীভাবে "খেলচি আজগুবি" নামে নামকরণ করা হয়েছিল। ২০১৮সালের ফিফা বিশ্বকাপ এর কথা মাথায় রেখে ছবির মূল ফটোগ্রাফিটি ২০১৮ সালের মার্চে শুরু হয়েছিল। পরিচালক প্রকল্পটি ঘোষণা করেছিলেন অভিনেতা পরমব্রত চট্টোপাধ্যায়, যিনি এই প্রকল্পের মাধ্যমে নির্মাতা হিসাবেও আত্মপ্রকাশ করেন। চলচ্চিত্রের শিরোনামটি পরে "টিকি-টাকায়" পরিবর্তন করা হয় যা ফুটবলের খেলায় ব্যবহৃত একটি জনপ্রিয় কৌশল। ছবিটি ভারতে কোভিড-১৯ মহামারি লকডাউন চলাকালীন হিন্দিতে ডাবিং করা হয়েছিল। সেনেগালিয় অভিনেতা ইমোনা এনাবুলু পুরুষ মূল চরিত্রের ভূমিকায় অভিনয় করেন। ছবির অংশগুলো মূলত কলকাতায় শুটিং করা হয়। 
২০২০ সালে ছবিটির প্রেক্ষাগৃহটি মুক্তি পাওয়ার কথা ছিল তবে ভারতে কোভিড-১৯ মহামারি এবং চলচ্চিত্র নির্মাতারা ওটিটি প্ল্যাটফর্মের মাধ্যমে এটি মুক্তি দেওয়ার ইচ্ছা প্রকাশের কারণে বন্ধ করা হয়েছিল। জি৫ চলচ্চিত্রটির ডিজিটাল বিতরণ অধিকার কিনেছিল এবং ২০২০ সালের ১১ সেপ্টেম্বর এটি প্ল্যাটফর্মে প্রকাশিত হয়েছিল। 
মুক্তির পরে, "টিকি টিকা" সমালোচকদের কাছ থেকে ইতিবাচক পর্যালোচনা পেয়েছিল, প্লটের প্রশংসা, হালকা মনের কৌতুক এবং স্বতন্ত্র পারফরম্যান্স সহ।
"হিন্দুস্তান টাইমস" চলচ্চিত্রটির ৫ এর মধ্যে ৪ রেটিং দিয়েছে এবং বলেছে "এতে অবিরাম হাসি রয়েছে এবং চলচ্চিত্রটি হালকা এবং মজার, এটি অবশ্যই ফুটবল ভক্তদের সাথে সঙ্গতিপূর্ণ হবে!" "টাইমস অফ ইন্ডিয়ার" এর উপম বুজারবারুহ লিখেছেন "টিকি টাকা একটি দুর্দান্ত চলচ্চিত্র। এতে গর্ব করার মত বেশ কিছু উপযুক্ত অভিনয় রয়েছে। পরমব্রত এবং ইমনা যখন তাদের রসায়ন দিয়ে পর্দা শাসন করেন, তখন ঋতাভরীও তাঁর চরিত্রটি বেশ সুন্দরভাবে উপস্থাপন করেছেন। বাকি অভিনেতাদের অভিনয়ের জন্য বিচার করার জন্য খুব কম সময়ের পর্দায় উপস্থিতি লক্ষণীয় ছিল " দ্য কুইন্ট লিখেছেন" টিকি-টাকা একটি দ্রুতগতির, বিনোদনমূলক চলচ্চিত্র এবং এটির সাথে কলকাতার আবেগের একটি অন্যতম অনুষঙ্গ ফুটবল খেলা জড়িত"
কালীপদ পাঠক

কালীপদ পাঠক () (  ১৮৯০  - ১৫ নভেম্বর , ১৯৭০ ) একজন প্রখ্যাত  বাঙালি টপ্পাগায়ক এবং ধ্রুপদী গানের অন্যতম শিল্পী ।  
কালীপদ পাঠকের  জন্ম ব্রিটিশ ভারতের অধুনা পশ্চিমবঙ্গের  হুগলি জেলার রাজহাটিতে। পারিবারিক সূত্রে তাঁর জন্ম তারিখ হল ১৮৯১ খ্রিস্টাব্দের ১৯ মার্চ। তাঁদের পরিবারে গানবাজনার বিশেষ চর্চা ছিল না, কিন্তু বাল্যকাল থেকেই তিনি সঙ্গীতের প্রতি আকৃষ্ট হন।  গোবিন্দচন্দ্র নাগের কাছে তিনি প্রথাগতভাবে সঙ্গীত শিক্ষা নেন এবং পরবর্তীকালে বিষ্ণুপুর ঘরানার বিখ্যাত সঙ্গীত সাধক রামপ্রসন্ন বন্দ্যোপাধ্যায়ের শিষ্যত্ব গ্রহণ করেন। এঁদের দুজনের কারণেই তিনি ধ্রুপদ আয়ত্ত করেন। উত্তর ভারতের বিখ্যাত টপ্পা গায়ক ওস্তাদ রমজান খাঁর কাছে শোরি মিঞার টপ্পারীতি শিক্ষা নেন। এছাড়া তিনি হাওড়া শিবপুরের দুজন বিখ্যাত টপ্পাশিল্পী নিকুঞ্জ বিহারী দত্ত ও ফণিশঙ্কর মুখোপাধ্যায়ের শিষ্যত্ব গ্রহণ করে টপ্পা, টপখেয়াল, পুরাতনী গান তথা শ্যামাসঙ্গীতে অসাধারণ নৈপুণ্য দেখিয়েছেন। কৃষ্ণকামিনী দাসী নামের এক গায়িকা তাঁকে পুত্র স্নেহে অনেক গান শেখান। যাত্রা গায়ক হিসাবে সংগীত জীবন শুরু করে তাঁর খ্যাতি বিস্তৃত হয় টপ্পা গায়ক ও ধ্রুপদী সঙ্গীত শিল্পী হিসাবে মূলত তাঁর উদাত্ত সুমধুর কণ্ঠস্বর ও স্পষ্ট উচ্চারণের অপরূপ গায়কির কারণে। শোরি মিঞার ও নিধুবাবুর টপ্পা ছাড়াও তিনি বহু অপ্রচলিত টপ্পা সংগ্রহ করেন। কালীপদ পাঠকের টপ্পা গানের প্রথম রেকর্ড প্রকাশিত হয় ১৯৩১ খ্রিস্টাব্দের জুলাই মাসে গ্রামোফোন কোম্পানির উদ্যোগে। গান দুটি হল - ‘আমার প্রেম রাখা দায় হল’ আর ‘আমাকে কাঁদায়ে যদি যাও’। তাঁর কণ্ঠে যে গানগুলি অপূর্ব কলাকৃতি সৃষ্টি করত সে গুলি হল -
এরূপ প্রায় ৩৩ টি গান পশ্চিমবঙ্গ সঙ্গীত নাটক একাডেমি সংরক্ষণ করছেন।
কালীপদ পাঠক পরবর্তীকালে টপ্পা, ধ্রুপদী ও পুরাতনী গানের শিক্ষা দিয়ে গেছেন অনেককে। এঁদের মধ্যে অন্যতম হলেন - চণ্ডীদাস মাল, রামকুমার চট্টোপাধ্যায়, গোপাল চট্টোপাধ্যায়, দিলীপ মুখোপাধ্যায় প্রমুখ শিল্পীরা। 
রবীন্দ্রভারতী বিশ্ববিদ্যালয়, বিশ্বভারতী বিশ্ববিদ্যালয়, ও বঙ্গ সংস্কৃতি সম্মেলন কর্তৃক তিনি পুরস্কৃত ও সম্মানিত হন।
কালীপদ পাঠক ১৯৭০ খ্রিস্টাব্দের ১৫ নভেম্বর প্রয়াত হন।